تورکیه امریکادا سیناقوقا (یهودی کیلسه‌سی) اولان هوجومو قیناییب.
تورکیه خاریجی ایشلر ناظیرلیگیندن وئریلن یازیلی آچیقلامادا بیلدیریلیب.
دونن امریکانین پنسیلوانیا ایالتی‌نین پیتزبورگ گ شهرینده سیناقوقا تشکیل اولونان هوجومدا چوخ سایدا اینسانین حیاتینی ایتیرمه سی و یارالانماسی خبرینی کدرله قارشیلادیق. بو منفور هوجومو کسکین شکیلده قیناییر، حیاتینی ایتیرن‌لرین عائله‌لرینه و باشدا امریکا یهودی جمعیتی اولماقلا امریکا خالقینا باش ساغلیغی وئریریک".
خاطیرلاداق کی، امریکانین پنسیلوانیا ایالتی‌نین پیتزبورگ شهرینده بیر سیناقوقا 27 اوکتبردا سلاح‌لی هوجوم ائدیلیب، 11 نفر حیاتینی ایتیریب، 6 نفر ایسه یارالانیب.
